
Narva-Jõesuu Linnavalitsuse 

2026 korraldusele nr 
Härmamäe maa-ala Soldina külas üldplaneeringut muutva detailplaneeringu algatamine ja keskkonnamõju strateegilise hindamise algatamata jätmine
LÄHTEÜLESANNE
august 2026
1.  Üldandmed
Detailplaneeringu ala hõlmab Härmamäe kinnistut (kinnistu tunnus 85101:003:0021), Andre kinnistut (kinnistu tunnus 85101:003:0487), Härmamäe alajaam kinnistut (kinnistu tunnus 85101:003:0179) ja lähiala, mis on vajalik juurdepääsude tagamiseks 13148 Narva-Arumäe tee T1 (85101:003:0254) ja vajadusel Härmamäe tee (85101:003:1031).
Planeeritava ala suurus on u 14,5 ha.
1.1  Detailplaneering on kehtiva üldplaneeringut muutev maakasutuse juhtotstarbe muutmise osas.
1.2  Keskkonnamõju strateegiline hindamine jäetakse algatamata (KSH eelhinnangu alusel ja asjaomaste asutuste seisukohtade alusel).

1.3  Vajalikud uuringud on kirjeldatud p.5.19.
Konkreetne detailplaneeringu lahendus koostatakse detailplaneeringu koostamise ajal.
1.4  Planeeringu algataja:



Narva-Jõesuu Linnavalitsus
1.5  Planeeringu vastuvõtja:


Narva-Jõesuu Linnavalitsus
1.6  Planeeringu kehtestaja:


Narva-Jõesuu Linnavolikogu
1.7  Huvitatud isik:




Härmamäe kinnistu omanik 
2.  Planeeringu eesmärk  
2.1  Detailplaneeringu eesmärk on Narva-Jõesuu linna Soldina külas asuva Härmamäe kinnistu jagamine kruntideks ning ehitusõiguse määramine väikeelamumaa kruntidele üksik- ja/või paariselamute rajamiseks. Samuti on eesmärk määrata haljastuse, tehnovõrkude ja -rajatiste ning juurdepääsuteede lahendus. Detailplaneeringu eesmärgid võivad planeeringu koostamise käigus täpsustuda. Detailplaneeringuga lahendatakse peamiselt planeerimisseaduse § 126 lõike 1 punktides 1-9, 11, 12, 17, 21 ja 22 nimetatud ülesanded. Planeeringu koostamise käigus ilmnevate asjaolude tõttu võib lahendatavate ülesannete loetelu täpsustuda või muutuda.
2.2  Narva-Jõesuu linnavalitsus analüüsis laekunud taotlust kehtiva Vaivara valla üldplaneeringu seisukohalt (kehtestatud Vaivara Vallavolikogu 26.08.2010 määrusega nr 11). Kehtiva Vaivara valla üldplaneeringu kohaselt paikneb kinnistu Olgina arengupiirkonnas ning on kinnistu maakasutuse juhtotstarve perspektiivne ärimaa. . Esitatud 04.08.2026 eskiislahenduse järgi kavandatakse planeeringualale valdavalt elamumaa kasutus (88% planeeringualast). Sellisel juhul ei ole tegemist üksnes ärimaa juhtotstarbe täpsustamise või kõrvalotstarbe määramisega, vaid sisuliselt kehtivas üldplaneeringus määratud maakasutuse juhtotstarbe ulatusliku muutmisega. Planeerimisseaduse § 74 lõike 5 kohaselt üldplaneering on detailplaneeringu koostamise alus.  Detailplaneering on kehtiva üldplaneeringut muutev maakasutuse juhtotstarbe muutmise osas.

2.3  Vastavus koostamisel olevale uuele üldplaneeringule (vastu võetud Narva-Jõesuu Linnavolikogu 17.12.2025 otsusega nr 11). Koostamisel olev uus Narva-Jõesuu linna üldplaneering näeb planeeringualale ette väikeelamumaa juhtotstarbe ning krundi minimaalsuuruse 5000 m². Planeeringuala paikneb hajaasustusalal ega asu rohevõrgustiku alal. Detailplaneering vastab koostamisel olevale uuele üldplaneeringule.

Joonis 1. Detailplaneeringu ala ja lähiümbrus kehtivas üldplaneeringus (maakasutus)

Joonis 2. Detailplaneeringu ala ja lähiümbrus kehtivas üldplaneeringus (roheline võrgustik)

Joonis 3. Detailplaneeringu ala ja lähiümbrus uues koostalisel olevas üldplaneeringus (maakasutus)

Joonis 4. Detailplaneeringu ala ja lähiümbrus uues koostamisel olevas üldplaneeringus (roheline võrgustik)

Joonis 5. Eeldatav eskiis

Joonis 6. Naabrite eeldatav ring

3.  Alusdokumendid, õigusaktid, planeeringud, juhendid
3.1  Detailplaneeringu koostamisele kohaldatakse üldplaneeringu koostamisele ettenähtud menetlust (PlanS § 142 lg 2) (Vaivara valla üldplaneering, mis on kehtestatud Vaivara Vallavolikogu 26.08.2010 määrusega nr 11 kohaselt.). Kui menetluse ajal kehtestatakse uus üldplaneering, võib detailplaneeringu menetlust jätkata uue üldplaneeringu alusel, kui see võimaldab kavandatud lahenduse elluviimist ilma üldplaneeringut muutmata.
3.2  Planeerimisseadus, keskkonnamõju hindamise ja keskkonnajuhtimissüsteemi seadus, looduskaitseseadus ja  teised õigusaktid.

3.3  Riigihaldusministri 17.10.2019 määrus nr 50 „Planeeringu vormistamisele ja ülesehitusele esitatavad nõuded“ ning PLANK süsteemi nõuete järgimine.

3.4  Vabariigi Valitsuse 17.12.2015 määrus nr 133 „Planeeringute koostamisel koostöö tegemise kord ja planeeringute kooskõlastamise alused“.
3.5  Ida-Viru maakonnaplaneering sh selle teemaplaneeringud (kehtestatud Ida-Viru maavanema 28.12.2016 korraldusega nr 1-1/2016/278, täiendatud 08.02.2017 korraldusega nr 1-1/2017/25).
3.6  Majandus- ja taristuministri 14.04.2016 määrus nr 34 „Topo-geodeetilisele uuringule ja teostusmõõdistamisele esitatavad nõuded“.

3.7  Planeeringuala ajakohane ning tehnovõrkude valdajatega kooskõlastatud topogeodeetiline alusplaan (tellib huvitatud isik).

3.8  Tehnovõrkude valdajate tehnilised tingimused (tellib huvitatud isik). 

3.9  Majandus- ja taristuministri 05.06.2015 määrus nr 57 „Ehitise tehniliste andmete loetelu ja arvestamise alused“.
3.10  Linnatänavad EVS 843:2016 (vajadusel uuendustega).
3.11  Ida-Viru maakonnaplaneeringut täpsustav teemaplaneering „E20 Jõhvi-Narva teelõigu trassikoridori täpsustamine ja Narva ümbersõidu trassikoridori määramine“ on heaks kiidetud regionaalministri 06.03.2013 kirjaga nr 13-2/22-10. 

3.12  Härmamäe maa-ala juures on menetluses Soldina külas Raja, Kurvi ja Härmamäe tee maaüksuste detailplaneering (algatatud 27.08.2024 Narva-Jõesuu Linnavalitsuse korraldusega nr 414).

3.13  Härmamäe maa-ala juures on kehtestatud Narva-Jõesuu linnas, Soldina külas asuva Lennuvälja kinnistu ja lähiala detailplaneering. Planeeringulahendus, eelkõige teede, kergliikluse, sademevee ja tehnovõrkude lahendus, tuleb koordineerida menetluses oleva Soldina külas Raja, Kurvi ja Härmamäe tee maaüksuste detailplaneeringuga ning kehtestatud Lennuvälja kinnistu ja lähiala detailplaneeringuga. Enne detailplaneeringu põhilahenduse kooskõlastamisele esitamist tuleb koostada Härmamäe ning Raja, Kurvi ja Härmamäe tee maaüksuste detailplaneeringute ühine koordinaatne tee-, kergliiklus-, sademevee- ja tehnovõrkude skeem, milles määratakse ühenduspunktid, teekoridorid ja ristlõiked, kõrguslahendus, juurdepääsud, liikluskoormus ning rajatiste etapiviisilise väljaehitamise vastutus.
4.  Alusplaan
4.1  Detailplaneeringu koostamisel võtta aluseks digitaalselt mõõdistatud ning tehnovõrkude valdajatega kooskõlastatud geodeetiline alusplaan, mis peab olema olemasolevat olukorda tõeselt kajastav, sh tehnovõrkude asukohad, M 1:500 täpsusastmega, EH2000 kõrgussüsteemis ja L-EST koordinaatide süsteemis. Joonisele peavad olema kantud andmed koostaja kohta (ettevõtte nimi, litsentsi nr, töö nr) ja mõõdistamise aeg.

5.  Detailplaneeringu sisu
5.1  Detailplaneeringu sisu peab vastama Planeerimisseaduse nõuetele ning detailplaneeringu koostamisel lahendatakse kindlasti:
1) planeeringuala kruntideks jaotamine;
2) krundi hoonestusala määramine;
3) krundi ehitusõiguse määramine;
4) detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja -rajatiste ning avalikule teele juurdepääsuteede võimaliku asukoha määramine;
5) ehitise ehituslike tingimuste määramine;
5.2  Detailplaneeringu lahendus peab olema piisavalt täpne ehitustegevuse planeerimiseks.
5.3  Olemasoleva olukorra kirjeldus (planeeritava ala asukoht ja piir, lähiümbrus, naaberkinnistud sihtotstarvetega, õigusaktidest tulenevad piirangud ja kitsendused, senised kokkulepped maakasutuse kitsenduste kohta, kontaktvööndi funktsionaalsed seosed, hooned, rajatised ja teised tehisobjektid, liikluskorraldus, looduslikud tingimused, pinnavorm, taimkate, kõrghaljastuse koosseis ja seisukord, radoonirisk jms).

5.4  Planeeringuala kruntideks jaotamise põhimõtte selgitus (vajadusel) ja kruntide pindalad. Planeeringus anda nii krundi kasutamise sihtotstarve kui ka katastriüksuse sihtotstarve nii seletuskirjas kui ka põhijoonisel.

5.5  Planeeritavate hoonestusalade paiknemine ja ehituslikud tingimused (hoonestusala suurus,  hoonete paiknemise viis, hoonete lubatud suurim arv krundil). Ehitusõigus ja arhitektuursed nõuded anda loeteluna või tabelina nii seletuskirjas kui ka põhijoonisel.

5.6  Detailplaneeringuga määratakse hoonete kõrgus/korruselisus, vajadusel sügavus.

5.7  Detailplaneeringuga määratakse krundi täisehituse %.

5.8  Planeeringuga tuleb sätestada kavandatud ehitiste arhitektuursed tingimused, mis peavad olema üheselt arusaadavad, konkreetsed ja tagama arhitektuurselt tervikliku lahenduse kogu planeeringuala ulatuses. 
5.9  Planeeringuala liikluskorraldus tuleb lahendada vastavalt kehtivatele normidele ning arvestades teemaplaneeringut. Parkimine tuleb lahendada omal krundil. 

5.10  Tehnovõrkude ja -rajatiste paiknemine ja tehnovarustuse põhimõtteline lahendus (vesi, reovee puhastus ja kanalisatsioon, sademevesi, soojavarustus, elektrivarustus, side, välisvalgustus jm). Tehnovõrkude rajatisi võib vajadusel planeerida ka väljapoole hoonestusala, kuid  tuleb tagada kõik teised kehtivad normid ja nõuded.

· näidata olemasolevate tehnovõrkude kaitsevööndid;

· esitada rajatavate tehnovõrkude trasside asukohad koos vajalike võimsuste näitamisega lähtudes kavandatud arvutuslikust tarbimisvõimsusest, kehtivatest normatiividest ja vastavalt võrguvaldajate tehnilistele tingimustele, millised tellib detailplaneeringu koostaja;

· tagada nõutavad rõhtvahekaugused hoonetest ja teistest tehnovõrkudest;

· planeeringus käsitleda ning näidata joonistel planeeringuala sademevee ärajuhtimise lahendus. Sademevett ei tohi üldjuhul juhtida riigitee alusele maaüksusele, sh riigitee koosseisu kuuluvatesse teekraavidesse. Kuna detailplaneeringu ala on vahelduvate kõrgustega tuleb tagada vastav lahendus sademevee ärajuhtimiseks nõlvast.

5.11  Detailplaneeringuga määratakse haljastuse ja heakorrastuse põhimõtted. 

5.12  Kuritegevuse riske vähendavad nõuded ja tingimused lahendada vastavalt Eesti standardile EVS 809-1:2002. 

5.13  Tuletõrje veevõtukohtade ja/või -mahutite paiknemine, hoonete tulepüsivus ja hoonete-vahelised tuleohutuskujad.

5.14   Asjakohased mõjud planeeringuga kavandatu elluviimiseks. Seletuskirjas tuleb kajastada asjakohased mõjud. Detailplaneeringus kajastatakse vähemalt: mõjud majanduslikule olukorrale, kultuurilised mõjud, sotsiaalsed mõjud, mõjud looduskeskkonnale.

5.15  Keskkonnamõjud:  jäätmekäitlus, kliimakindlus, müra, vibratsioon vajadusel muud. 
5.16  Servituutide vajadus ja ulatus. Detailplaneeringu seletuskirjas, põhijoonisel ja tehnovõrkude joonisel näidata servituutide vajadus, koos vastavate tabelitega. 

5.17  Planeeringu rakendamise võimalused: elluviimise võimalused, ajakava, tegevuste kirjeldus, kokkulepete sõlmimise lühikokkuvõte, elluviimisest tulenevate võimalike kahjude hüvitaja.
5.18  Piirkonna pinnases võib esineda kõrge radooni sisaldus, mistõttu tuleb seletuskirjas seada leevendavad meetmed, ehitustegevuse kavandamisel tuleb läbi viia radoonitaseme mõõtmised või ehitada radoonikindlad hooned, et tagada ohutu radoonitase hoonetes. Projekteerimisel tuleb radooniohtu täiendavalt hinnata ning vajadusel kasutusele võtta ehituslikud meetmed radoonisisalduse vähendamiseks eluruumides.
5.19  Uuringud: Vajadusel teostatakse detailplaneeringu koostamise raames.
· Tulenevalt objektiivsetest asjaoludest võivad uuringute liigid muutuda, väheneda või suureneda. Uuringute läbiviimise eest tasub huvitatud isik.
6.  Detailplaneeringu koosseis
6.1  Detailplaneering koosneb seletuskirjast, joonistest ja lisadest (sh lepingud). Seletuskiri peab sisaldama ka tiitellehte ja sisukorda, jooniste ja lisade loetelu, vajadusel avaliku taristu kirjeldust.

6.2  Detailplaneeringu raames koostatakse vähemalt 1 tk 3D vaadet illustreeriv joonis detailplaneeringu lahenduse visualiseerimiseks. 3D joonis esitatakse hiljemalt vastuvõtmiseks.
6.3  Jooniste hulka peavad kuuluma:

· Asukohaplaan M 1:5000;

· Kontaktvööndi funktsionaalsete seoste joonis;

· Põhijoonis (ehitusõigus tabelina, maakasutus, liikluskorraldus, parkimine, haljastus jm) M 1:500;

· Tehnovõrkude joonis (tehnovõrkude paiknemine, vajalikud võimsused tabelina,) M 1:500;

· Servituutide joonis (servituudid, servituutide vajadus tabelina) M 1:500;

· 3D joonis

6.4  Seletuskiri ja joonised peavad olema omavahel kooskõlas.

6.5  Kogu joonistel kujutatud informatsioon peab olema kajastatud ka seletuskirja tekstis.

6.6  Joonistel peavad kõik piirikihid olema üheaegselt loetavad.
6.7  Kooskõlastus/arvamusringi koondtabel.
7.  Detailplaneeringu menetlus
7.1  Detailplaneeringut menetletakse vastavalt planeerimisseaduse nõuetele.

7.2  Detailplaneeringu koostamise jaoks korraldatakse vajalike uuringute läbiviimine.

7.3  Detailplaneeringu lahenduse koostamine sh. vastavalt uuringute tulemustele.

7.4  Enne detailplaneeringu esitamist kooskõlastamiseks ja arvamuste küsimiseks esitada detailplaneeringu lahendus Narva-Jõesuu Linnavalitsusele läbivaatamiseks ning sisese kooskõlastusringi korraldamiseks.

7.5 . Linnavalitsus esitab detailplaneeringu kooskõlastamiseks ja arvamuste küsimiseks vähemalt:

· Päästeamet (planeering käsitleb tuleohutusnõudeid)
· Politsei-ja Piirivalveamet (kui planeeringuala asub Eesti Vabariigi välispiiri Schengeni välispiiri maismaapiiriga külgneva valla territooriumil lähemal kui 5 km piirini)
· Terviseamet (planeeringuga käsitletakse tervisekaitsenõuete rakendamist, sealhulgas müra ja vibratsiooni küsimusi)

· Maa-ja Ruumiamet (planeeringu menetlus ja planeeringu heakskiit)

· Transpordiamet (planeeringuala juures on lennuväli, külgneb riigiteega sh Tallinn–Narva maantee laiendus)
· Keskkonnaamet (KSH eelhinnang)

· Eesti Geoloogiateenistus (ressurss)

· Riigi Kaitseinvesteeringute Keskus ja Kaitseministeerium (riigikaitse)
· Viru Elektrivõrgud OÜ (elektripaigaldised maa-alal)

· naaberkinnistute omanikud; 

· tehnovõrkude valdajad;

· muud huvitatud isikud ja asutused, kui planeeringu koostamise käigus ilmneb vajadus 

kooskõlastusringil laekunud arvamuste ja märkuste põhjal teha planeeringulahenduses muudatused vastavalt Linnavalitsuse juhistele ja esitada planeeringumaterjalid uuesti. Vajadusel esitab Linnavalitsus planeeringu uuesti kooskõlastamiseks.
7.6  Eeldatav ajakava:

Detailplaneering koostatakse kolme aasta jooksul (36 kuud):

Detailplaneeringu eskiisi koostamine ca 10 kuud

Detailplaneeringu põhilahenduse koostamine ca 5 kuud

Detailplaneeringu kooskõlastamine ca 5 kuud

Detailplaneeringu vastu võtmine ca 4 kuud

Detailplaneeringu avalikustamine ca 8 kuud

Detailplaneeringu kehtestamine ca 4 kuud

Täpne ajakava lepitakse planeerijaga kokku vastavas lepingus.
7.7  Pärast detailplaneeringu lõplikku kooskõlastamist esitada Narva-Jõesuu Linnavalitsusele detailplaneeringu materjalid koos lisadega ühes eksemplaris paberkandjal ja ühes digitaalselt, mille põhjal Linnavalitsus teeb vastuvõtmise otsuse, millega kinnitab, et planeering vastab õigusaktidele ja linna ruumilise arengu eesmärkidele ning suunab planeeringu avalikustamisele.

7.8  Avalik väljapanek: arendaja ja/või arendaja esindaja ja planeerija osalevad avalikul arutelul (kui selle läbiviimine on seaduse kohaselt nõutud).
7.9  Vajadusel (seaduse nõuete alusel) toimub planeeringu heakskiit Maa-ja Ruumiameti poolt.
7.10  Peale seadusjärgse menetluskorra läbimist ja võimalike muudatuste sisseviimist esitada detailplaneering lõplikul kujul Narva-Jõesuu Linnavalitsusele kehtestamiseks (planeeringu kehtestaja Narva-Jõesuu Linnavolikogu) digitaalselt (tekstifailid .doc ja .pdf formaadis, joonised .dwg ja .pdf formaadis). Planeeringu kehtestamisel esitada planeeringu tervikmaterjalid e:posti teel ja täiendavalt kahes eksemplaris digitaalselt nt. mälupulgal ning kahes eksemplaris paberkandjal.

7.11  Paberkandjal eksemplaril peavad lisad (menetlusdokumendid) olema paigutatud kronoloogilises järjekorras. 

7.12  Materjalid esitada ka e:ehituse platvormi edastamiseks ettevalmistatud kujul. 

8.  Eritingimused (täiendatakse jooksvalt)
Koostas: Olga Rudomina, Narva-Jõesuu Linnavalitsus

